wannaphong/clean_thaiwikipedia huggingface dataset:
# จุดเหนือศูนย์เกิดแผ่นดินไหว
จุดเหนือศูนย์เกิดแผ่นดินไหว (จาก  หรือ) คือจุดบนผิวโลกที่อยู่เหนือจุดศูนย์กลางแผ่นดินไหว หรือจุดโฟกัส (ซึ่งเป็นจุดศูนย์กลางที่เกิดการถ่ายเทพลังงานเมื่อเกิดแผ่นดินไหว)

ตามที่ได้นิยามไปข้างต้น จุดเหนือศูนย์เกิดแผ่นดินไหวเป็นจุดบนผิวโลกที่อยู่ในแนวดิ่งเหนือจุดที่รอยเลื่อนเกิดจากแตกหัก โดยทั่วไปจุดเหนือศูนย์เกิดแผ่นดินไหวนี้จะเป็นจุดที่เกิดความเสียหายสูงสุดเนื่องจากแผ่นดินไหว อย่างไรก็ดีสำหรับในแผ่นดินไหวขนาดใหญ่ ๆ ความยาวของการแตกหักของรอยเลื่อนสามารถกินระยะทางที่ยาวกว่าและก่อให้เกิดความเสียหายตลอดรอยเลื่อน ตัวอย่างเช่นแผ่นดินไหวขนาด 7.9 ในปี 2545 ที่เดนาลี อะแลสกา ซึ่งมีจุดเหนือศูนย์เกิดแผ่นดินไหวในบริเวณตะวันตกของรอยแตก แต่ความเสียหายสูงสุดกลับพบที่ระยะห่างออกไป  ที่จุดสิ้นสุดของบริเวณรอยแตก
# วัดบ้านขวาง
วัดบ้านขวาง เป็นวัดในพระพุทธศาสนา สังกัดมหานิกาย โดยเป็นวัดที่มีความสำคัญต่อชุมชนชาวบ้านขวางและบริเวณใกล้เคียง โดยตั้งอยู่เลขที่ 169 หมู่ 3 ตำบล บ้านกล้วย อำเภอเมืองสุโขทัย จังหวัดสุโขทัย มีที่ดินตั้งวัดเนื้อที่ 15 ไร่ 2 งาน 27 ตารางวา อาณาเขต ทิศเหนือ ติดต่อกับคลองแม่รำพัน ทิศใต้ ติดต่อกับถนนจรดวิถีถ่อง ทิศตะวันออก ติดต่อกับทาสาธารณะและหมู่บ้าน ทิศตะวันตกกองพุทธศาสนสถาน, กรมการศาสนา,กระทรวงศึกษาธิการ , ประวัติวัดทั่วราชอาณาจักร เล่มที่ 7, กรุงเทพฯ โรงพิมพ์การศาสนา,2531. หน้า 505. 

ถาวรวัตถุ
 อุโบสถ
 ศาลาการเปรียญ
 กุฎิที่พักสงฆ์
 ฌาปนสถาน/ศาลาคู่เมรุ
 หอกลอง/หอระฆัง
 
ลำดับเจ้าอาวาส
 พระครูสิริบุญธาดา (บุญชู)
# บรากังซาเปาลิสตา
บรากังซาเปาลิสตา  เป็นเมืองในรัฐเซาเปาลู ประเทศบราซิล มีประชากร 139.740 คน (ข้อมูลปี ค.ศ. 2005) มีพื้นที่ 489 กม² อยู่สูงจากระดับน้ำทะเล 817 ม. เมืองมีชื่อเสียงด้านไส้กรอกท้องถิ่น
# เซาไกตานูดูซูล
เซาไกตานูดูซูล  เป็นเมืองในรัฐเซาเปาลู ประเทศบราซิล 

ซเซาไกตานูดูซูล
# เรือจักรไอน้ำ
เรือจักรไอน้ำ  คือเรือที่ใช้กลไกในการขับเคลื่อนหลักจากเครื่องจักรไอน้ำ โดยมีความหมายทั้งเรือที่แล่นในทะเลสาบหรือแม่น้ำ (steamboat) กับเรือที่แล่นในมหาสมุทร (steamship) 

การพัฒนาเครื่องจักรไอน้ำและการนำไปประยุกต์ใช้กับเรือเกิดขึ้นในช่วงปลายคริสต์ศตวรรษที่ 18 แต่กว่าจะเป็นที่แพร่หลายก็ล่วงไปถึงคริสต์ศตวรรษที่ 19 โดยมีการเติบโตอย่างรวดเร็วในการสร้างเรือแล่นในแม่น้ำในสหรัฐอเมริกา เรือจักรไอน้ำชนิดที่ใช้แล่นในทะเลเข้ามาแทนเรือใบแบบเดิมอย่างรวดเร็ว แต่กระนั้น เรือจักรไอน้ำในยุคนั้นก็ยังคงติดตั้งใบเรือสำรองอยู่ เรือไอน้ำสัญชาติฝรั่งเศส "La Touraine" น่าจะเป็นเรือไอน้ำลำสุดท้ายที่ติดตั้งใบเรือไว้ด้วย และไม่เคยต้องใช้ใบเรือนั้นเลย 

เรือจักรไอน้ำถูกแทนที่ด้วยเรือที่ขับเคลื่อนด้วยดีเซลในช่วงครึ่งหลังของคริสต์ศตวรรษที่ 20 เรือรบส่วนใหญ่ใช้เครื่องจักรไอน้ำตั้งแต่ราวคริสต์ทศวรรษ 1860 ตราบจนกระทั่งการคิดค้นเครื่องจักรขับเคลื่อนด้วยกังหันก๊าซในช่วงต้นคริสต์ศตวรรษที่ 20
# กาตากวาซิส
กาตากวาซิส  เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกเฉียงใต้ของรัฐ เป็นเมืองศูนย์กลางอุตสาหกรรมสิ่งทอ เสื้อผ้า โลหกรรม และมีอิทธิพลด้านการปลูกกาแฟในต้นประวัติศาสตร์กาแฟ (ศตวรรษที่ 19) เมืองมีประชากรราว 62,000 คนในปี ค.ศ. 1996 และคาดว่ามีประชากรราว 66,000 คนในปี ค.ศ. 2001 มีอัตราการเพิ่มของประชากรต่ำกว่าเกณฑ์เฉลี่ยในบราซิลและมีผู้หญิงมากกว่าผู้ชายเล็กน้อย
# เอดีร์แน
เอดีร์แน (, Adrianoupolis, , , , Sultan Murad's city,) เป็นเมืองในประเทศตุรกี ตั้งอยู่ทางตะวันตกสุดของประเทศ ใกล้ชายแดนประเทศกรีซและบัลแกเรีย เอดีร์แนเป็นเมืองหลวงของจักรวรรดิออตโตมัน ในปี ค.ศ. 1365-1453 ก่อนที่คอนสแตนติโนเปิลจะเป็นเมืองหลวงใหม่ของจักรวรรดิ ในปัจจุบันเอดีร์แนเป็นเมืองหลวงของจังหวัดเอดีร์แน ในเธรซตะวันออก เมืองมีประชากร 141,570 คนในปี ค.ศ. 2009 และเพิ่มขึ้นจาก 119,298 คนในปี ค.ศ. 2000
# รัฐเซาเปาลู
เซาเปาลู  หรือ เซาเปาโลประกาศสำนักงานราชบัณฑิตยสภา เรื่อง กำหนดชื่อประเทศ ดินแดน เขตการปกครอง และเมืองหลวง ลงวันที่ 1 กันยายน พ.ศ. 2564 เป็นรัฐในบราซิล มีความสำคัญด้านอุตสาหกรรมและมีอิทธิพลต่อเศรษฐกิจบราซิล ตั้งชื่อตาม พอลแห่งทาร์ซัส ถือเป็นรัฐที่มีประชากรมากที่สุด ร่ำรวยที่สุด และเมืองหลวงของรัฐ เซาเปาลู เป็นเมืองที่ใหญ่ที่สุดในทวีปอเมริกาใต้

มักถูกขนานนามว่า "หัวรถจักรแห่งบราซิล" เพียงรัฐเดียวมีค่าผลิตภัณฑ์มวลรวมในประเทศ อยู่ที่ 33.9% เป็นรัฐที่มีค่าผลิตภัณฑ์มวลรวมในประเทศสูงสุด นอกจากนั้นยังมีดัชนีการพัฒนามนุษย์มากที่สุด และมีมูลค่าผลิตภัณฑ์มวลรวมในประเทศต่อหัวเป็นอันดับ 2 มีอัตราการตายแรกเกิดต่ำสุดอันดับ 2 และมีอัตราการไม่รู้หนังสือต่ำสุดอันดับ 4 ในเหล่ารัฐของบราซิล
# โสเภณีข้างถนน
โสเภณีข้างถนน เป็นรูปแบบการค้าประเวณีประเภทหนึ่งซึ่งผู้ขายบริการจะสอบถามผู้คาดว่าจะซื้อบริการในที่สาธารณะเช่นตามถนน หรือสวนสาธารณะ โดยผู้ขายจะเข้ามาติดต่อและสอบถามความต้องการ หากมีการตกลงเกิดขึ้นก็จะมีการบริการทางเพศต่อไปในสถานที่ที่ตกลงเช่น โรงแรมม่านรูด ในรถยนต์ หรือห้องพักของผู้ขายบริการเป็นต้น

ในประเทศนิวซีแลนด์การค้าประเวณีประเภทนี้ถูกกฎหมาย ในขณะที่ในสหรัฐอเมริกาจะเป็นการผิดกฎหมาย แม้ว่าในบางรัฐการเปิดซ่องจะถูกกฎหมายก็ตามABC News, Nevada Brothels Hit Hard by Gas Prices
# รัฐปีเอาอี
รัฐปีเอาอี  เป็นหนึ่งในรัฐของบราซิล ตั้งอยู่ทางตะวันออกเฉียงเหนือของประเทศ รัฐมีชายฝั่งทะเลสั้นที่สุดในรัฐของบราซิลที่ติดทะเล มีความยาวชายฝั่ง 66 กิโลเมตร มีเมืองหลวงของรัฐชื่อ เตเรซีนา เป็นเมืองหลวงของรัฐเดียวในภาคตะวันออกเฉียงเหนือที่มีเมืองหลวงที่ไม่ติดทะเล ไม่เหมือนกับรัฐอื่น เพราะรัฐปีเอาอีเป็นเมืองอาณานิคมแห่งแรกในแผ่นดิน แล้วจึงขยับขยายมายังมหาสมุทร

ทางตะวันตกเฉียงใต้ของรัฐ มีอุทยานแห่งชาติ เซร์ราดากาปีวารา เป็นมรดกโลกของยูเนสโก โดยรัฐนี้มีขนาดกลาง พื้นที่ทั่วไปทำเกษตรกรรมเป็นส่วนใหญ่
# ทีวีวาที
ทีวีวาที (เดิมชื่อ เวที-วาที) เป็นรายการประเภททอล์กโชว์โต้วาทีรายการแรกของไทย โดย กรรณิกา ธรรมเกษร เป็นผู้จัดและดำเนินรายการ ออกอากาศครั้งแรกในปี พ.ศ. 2526 ทางททบ. 5 โดยออกอากาศเดือนละครั้ง ต่อมาเพิ่มเป็นเดือนละ 2 ครั้ง ในคืนวันจันทร์ เวลา 23.00 น. ถึงเวลาปิดสถานี กระทั่งปี พ.ศ. 2533 ได้ย้ายสถานีออกอากาศเป็นช่อง 9 อ.ส.ม.ท. โดยออกอากาศเป็นประจำทุกวันอังคาร เวลา 22.00 - 23.00 น. ต่อมาเลื่อนวันออกอากาศเป็นวันอาทิตย์ จนยุติการออกอากาศในปี พ.ศ. 2543 ธุรกิจนักพูด ขุมทองบนฟองน้ำลาย นิตยสารผู้จัดการ พฤษภาคม 2537

รายการจะกำหนดญัตติที่สอดคล้องกับประเด็นปัญหาสังคม โดยแบ่งนักพูดออกเป็น 2 ฝ่าย ออกมาแสดงด้วยลีลาของตนเอง ภายในเวลาที่พิธีกรกำหนดจากเสียงระฆัง และในช่วงสุดท้ายของญัตติ เป็นการสรุปสาระข้อคิดโดยตัวแทนของแต่ละฝ่าย

ในระยะแรกของรายการ ยังเป็นที่นิยมเพียงวงแคบ ผู้ร่วมรายการมักเป็นวิทยากรและนักพูดมืออาชีพ แต่ระยะต่อมา รายการได้เสนอญัตติหลากหลายกว่าเดิม เพื่อเพิ่มความบันเทิงและการเข้าถึงผู้ชม จึงมีบุคคลที่มีชื่อเสียงจากสาขาอาชีพต่าง ๆ เข้าร่วมเป็นนักพูดให้กับรายการอีกมากมาย รายการนี้เป็นชนวนหนึ่งที่ทำให้อาชีพ "นักพูด" เป็นที่รู้จักอย่างกว้างขวาง นักพูดที่มีชื่อเสียงประดับรายการ เช่น ทินวัฒน์ มฤคพิทักษ์, รศ.สุขุม นวลสกุล, ดร.เสรี วงศ์มณฑา, ดร.นิพนธ์ ศศิธร, รศ.สุนีย์ สินธุเดชะ, สุรวงศ์ วัฒนกูล, บัวทอง พัฒนถาบุตร, ผานิต กันตามระ, พะเยาว์ พัฒนพงศ์, จตุพล ชมภูนิช, อภิชาติ ดำดี, พนม ปีเจริญ, วสันต์ พงศ์สุประดิษฐ์, เสน่ห์ ศรีสุวรรณ, ถาวร โชติชื่น, นันทนา นันทวโรภาส, ทอดด์ ทองดี, สมชาย หนองฮี, สมภาคย์ ชูโชติ เป็นต้น

 ชื่อรายการ 
รายการ ทีวีวาที ใช้ชื่อรายการมาแล้วถึง 5 ครั้ง ตามลำดับดังนี้
 เวที-วาที (พ.ศ. 2526 - พ.ศ. 2531) 
 ทีวีวาที (พ.ศ. 2531 - พ.ศ. 2532)   
 ทีวีวาที 9 ใหม่ (พ.ศ. 2533 - พ.ศ. 2537) เนื่องจากรายการเพิ่งย้ายสถานีออกอากาศ 
 ทีวีวาที 9 ยกกำลัง 9 (พ.ศ. 2537 - พ.ศ. 2541) เนื่องจากรายการอยู่คู่กับสถานีออกอากาศมาหลายปีแล้ว
 ทีวีวาทีเพื่อปี 2000 (พ.ศ. 2541 - พ.ศ. 2543) เนื่องจากช่วงปีที่รายการออกอากาศเป็นการต้อนรับสหัสวรรษใหม่
# กัสตรูอัลวีส
กัชตรูอัลวิช  เป็นเมืองในรัฐบาเยีย ประเทศบราซิล ตั้งอยู่ในภาคตะวันออกเฉียงเหนือของบราซิล เมืองตั้งชื่อให้เป็นเกียรติแก่ กัสตรู อัลวีส กวีที่เกิดที่เมืองนี้
# ปาซูฟุงดู
ปาซูฟุงดู  เป็นเมืองในรัฐฮิวกรังจีดูซูว ประเทศบราซิล ตั้งอยู่ทางตอนเหนือของรัฐ ทางตอนใต้ของประเทศ ตั้งชื่อตามแม่น้ำปาซูฟุงดู เป็นเมืองใหญ่อันดับ 12 ของรัฐ มีประชากรราว 188,302 คน
# โทรทัศน์ความละเอียดสูงยิ่งยวด
โทรทัศน์ความละเอียดสูงยิ่งยวด  เป็นโทรทัศน์ความละเอียดสูงที่สุดที่มีบนโลกในขณะนี้ โทรทัศน์ 8K มีความละเอียดมากกว่าโทรทัศน์ความละเอียดมาตรฐานประมาณ 64 เท่า มากกว่าโทรทัศน์ความละเอียดสูง (Full HD) 16 เท่า Latest Research Activities of NHK Science and Technical Research Laboratories From Open House 2002 หรือเทียบเท่าว่าวิดีโอแบบ UHDTV นี้ถ้าขนาดความยาว 5 นาทีจะต้องใช้พื้นที่เก็บมากถึง 1 เทราไบต์ (1024 GB) เป็นโทรทัศน์ที่ปัจจุบันยังไม่มีการออกอากาศในที่อื่นเนื่องจากเป็นการสิ้นเปลืองอัตราการส่งสัญญาณเป็นอย่างมาก แต่เป็นการร่วมมือกันระหว่าง BBC อังกฤษและ NHK ญี่ปุ่น ในการร่วมกันสร้างเทคโนโลยีนี้ขึ้นมา โดยทางอังกฤษหวังว่าจะใช้ในการถ่ายทอดกีฬาโอลิมปิกฤดูร้อน 2012 เป็นที่แรกในโลก (ภายหลังได้ถ่ายแบบ Full HD 1080 เนื่องด้วยปัญหาบางประการ) และญี่ปุ่นคาดว่าจะใช้ออกอากาศได้ในปี 2020 ซึ่งเรียกกล้องนี้ว่า Super-High Vision และได้นำมาจัดแสดงในงานแสดงเทคโนโลยีต่าง ๆ อย่างไรก็ตามมีการเร่งแผนพัฒนาให้เร็วขึ้น สอดคล้องกับมหกรรมฟุตบอลโลก ทำให้ญี่ปุ่นจะเป็นประเทศแรกในโลกที่จะผลักดันโทรทัศน์ 8K ให้ได้ออกอากาศภายในปี 2016 โดยเหมาะสมกับโทรทัศน์ขนาด 128 นิ้วขึ้นไป

 คุณสมบัติทั่วไป 
 ความละเอียดภาพ : 7680 × 4320 หรือ 33,000,000 พิกเซล
 อัตราส่วนภาพ : 16:9
 Frame rate : 60Hz Progressive Scan
 ระบบเสียง : ระบบเสียงรอบทิศทาง 22.2 แชนแนล
# โทรทัศน์ความละเอียดสูงยิ่ง
โทรทัศน์ความละเอียดสูงยิ่ง หรือ QHDTV (Quad High Definition Television) เป็นโทรทัศน์ความละเอียดสูงที่มีความละเอียดสูงกว่าโทรทัศน์ความละเอียดมาตรฐานประมาณ 25 เท่า และมากกว่าโทรทัศน์ความละเอียดสูง (Full HD) 4 เท่าอันเป็นที่มาของชื่อ Quad HD เดิมทีถูกวางตัวให้ออกอากาศในปี 2016 ที่ประเทศญี่ปุ่นเป็นที่แรกของโลก แต่เนื่องจากเพื่อที่จะให้สอดคล้องกับมหกรรมฟุตบอลโลกในปี 2014 โครงการการส่งสัญญาณแบบ 4K ถูกเลื่อนให้เร็วขึ้นภายในปี 2014

 คุณสมบัติทั่วไป 
 ความละเอียดภาพ : 3840 × 2160 หรือ 8,294,400 พิกเซล (ประมาณ 8.29 ล้านพิกเซล)
 อัตราส่วนภาพ : 16:9
 Frame rate : 60Hz Progressive Scan
 ระบบเสียง : ระบบเสียงรอบทิศทาง 22.2 แชนแนล
# การท่องเที่ยวทางเพศ
การท่องเที่ยวทางเพศ  เป็นการท่องเที่ยวที่เน้นการมีเพศสัมพันธ์กับโสเภณีเป็นกิจกรรมหลักในการท่องเที่ยว โดย สมาคมท่องเที่ยวโลกของสหประชาชาติให้คำจำกัดความไว้ว่า "การท่องเที่ยวที่ถูกจัดขึ้นโดยใช้โครงสร้างและเครือข่าย โดยมีจุดประสงค์เพื่อใช้บริการทางเพศในจุดหมายปลายทางของที่ท่องเที่ยว"  

การจัดการท่องเที่ยวทางเพศอาจแบ่งเป็นสองรูปแบบหลักคือ การจัดในประเทศและการจัดในต่างประเทศ ธุรกิจการท่องเที่ยวทางเพศนี้เป็นธุรกิจที่มีผลประกอบการสูงเป็นจำนวนเงินหลายล้านต่อปี ซึ่งมีหลายฝ่ายที่สนับสนุนว่าการท่องเที่ยวทางเพศส่งผลดีในเชิงท่องเที่ยวให้กับธุรกิจประเภทอื่นนอกเหนือจากธุรกิจทางเพศ เช่น ธุรกิจการบิน ธุรกิจร้านอาหาร ธุรกิจโรงแรมได้ แม้กระนั้นปัญหาที่เกิดขึ้นจากการท่องเที่ยวทางเพศที่เห็นได้ชัดได้แก่ ปัญหาการซื้อขายมนุษย์และโสเภณีเด็กPulitzer Center on Crisis Reporting, Deena Guzder, "The Economics of Sexual Exploitation" https://web.archive.org/web/20100104142004/http://pulitzercenter.typepad.com/untold_stories/2009/08/the-economics-of-commercial-sexual-exploitation-in-thailand.html#more

จุดหมายของการท่องเที่ยวทางเพศที่เป็นที่นิยมมักจะเป็นประเทศที่ไม่มีกฎหมายการค้าประเวณี หรือประเทศที่มีกฎหมายห้ามแต่ไม่ได้ดำเนินการ เช่น คอสตาริกา, คิวบา, สาธารณรัฐโดมินิกัน, เคนยา, บราซิล, เนเธอร์แลนด์, ฟิลิปปินส์, ไทย เป็นต้น

 กลุ่มประชากร 
กลุ่มประชากรที่เกี่ยวข้องมีดังนี้: ผู้หญิงที่ประกอบการท่องเที่ยวทางเพศ (มองหาผู้ชาย) ผู้ชายที่มองหาผู้ชาย ผู้ใหญ่ที่มองหาเด็ก และผู้ชายที่มองหาผู้หญิง นักท่องเที่ยวทางเพศมักมาจากประเทศในโลกตะวันตก แต่ก็สามารถมาจากประเทศอื่นได้เช่นกัน

 รีสอร์ทสำหรับผู้ใหญ่เท่านั้น 
ในช่วงไม่กี่ปีที่ผ่านมา รีสอร์ทสำหรับผู้ใหญ่เท่านั้นที่มีการท่องเที่ยวทางเพศอย่างเต็มใจในต่างประเทศได้รับความนิยมในฐานะทางเลือกเพื่อหลีกเลี่ยงปัญหาทางจริยธรรมที่เกี่ยวข้องกับกิจกรรมทางเพศเชิง พาณิชย์ รีสอร์ทเหล่านี้สามารถอธิบายได้ว่าเป็นสถานที่ที่ปลอดภัย มุ่งเน้นการยินยอม และเปิดกว้างเรื่องเพศ ซึ่งการแสดงออกของอัตลักษณ์เพศ การปฐมนิเทศ และความสัมพันธ์ต่างๆ ปราศจากแรงกดดันใดๆ รีสอร์ทเหล่านี้ส่วนใหญ่อยู่ในเม็กซิโกและแคริบเบียน บางแห่งเป็นรีสอร์ทที่สามารถไม่สวมเสื้อผ้าได้ เพื่อให้นักท่องเที่ยวพบปะและใช้ ห้องเล่น ได้

 ทัศนคติทางวัฒนธรรม 
ในแต่ละประเทศ ทัศนคติต่อการท่องเที่ยวทางเพศอาจแตกต่างกันไป ตัวอย่างเช่น ในประเทศที่พัฒนาน้อย ครอบครัวจากชนบทที่ยากจนสามารถขายลูกของพวกเขาให้กับผู้ค้ามนุษย์ที่พาพวกเขาไปยังเมืองใหญ่เพื่อทำงานในอุตสาหกรรมทางเพศ ตัวอย่างเช่น ในประเทศไทย ผู้หญิงสนับสนุนครอบครัวของตนด้วยการทำงานในอุตสาหกรรมทางเพศ การทำงานในอุตสาหกรรมทางเพศ โดยเฉพาะในประเทศที่พัฒนาน้อย มักถูกมองว่าเป็นแหล่งรายได้ที่สามารถทำให้ครอบครัวที่มีรายได้น้อยสามารถดำรงชีวิตได้

อย่างไรก็ตามในประเทศที่พัฒนาสูงเช่นออสเตรเลีย ที่การค้ามนุษย์เพื่อการแสวงหาประโยชน์ทางเพศเป็นสิ่งผิดกฎหมายและมีการควบคุมอย่างเข้มงวด ทัศนคติต่อการท่องเที่ยวทางเพศอาจแตกต่างไปจากที่คนในกลุ่มสังคมที่ด้อยโอกาสคุ้นเคย
# แอน วอร์ด
แอน วอร์ด คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 15 ของรายการอเมริกาส์เน็กซ์ท็อปโมเดล
# เตารังสีแสงอาทิตย์
เตารังสีแสงอาทิตย์  คือสิ่งก่อสร้างสำหรับจับแสงอาทิตย์เพื่อใช้สร้างอุณหภูมิสูงๆ โดยมากใช้ในงานอุตสาหกรรม วิธีการทำโดยใช้กระจกโค้ง (หรือแถบกระจกจำนวนมาก) ทำหน้าที่เป็นจานสะท้อนแบบพาราโบลา เพื่อรวมแสงให้อยู่ที่จุดโฟกัสจุดหนึ่ง อุณหภูมิที่จุดโฟกัสอาจสูงถึง 3,500 °C (6,330 °F) ได้ ความร้อนนี้จะนำไปใช้ในการผลิตไฟฟ้า หลอมเหล็ก ผลิตเชื้อเพลิงไฮโดรเจน หรือวัสดุนาโน (nanomaterials)

คำว่า "เตารังสีแสงอาทิตย์" อาจหมายถึงงานที่พัฒนาขึ้นไป คือระบบความร้อนจากการรวมแสงอาทิตย์ โดยอาศัยกระจกพาราโบลาหรือ heliostat ซึ่งปัจจุบันสามารถทำอุณหภูมิได้ถึง 538 °C (1,000 °F) เตารังสีแสงอาทิตย์ขนาดใหญ่ที่สุดคือที่เมือง Odeillo จังหวัดปีเรเน-ออรีย็องตาล ประเทศฝรั่งเศส เปิดใช้งานเมื่อปี ค.ศ. 1970 มีแผงกระจกเรียบสำหรับใช้รวมแสงอาทิตย์เพื่อสะท้อนไปยังกระจกโค้งขนาดใหญ่ จากนั้นจึงจัดโฟกัสรังสีแสงอาทิตย์ไปยังพื้นที่ที่มีขนาดเท่าหม้อต้ม สามารถทำอุณหภูมิได้ถึง 3,500 °C (6,330 °F) ขึ้นกับกระบวนการที่ติดตั้ง ตัวอย่างเช่น

 ประมาณ 1,000 °C (1,830 °F) สำหรับตัวรับโลหะที่ผลิตอากาศร้อนสำหรับหอแสงอาทิตย์ ซึ่งจะมีการทดสอบที่โรงไฟฟ้าพลังแสงอาทิตย์เทมิส (Themis) ในโครงการ Pegase
 ประมาณ 1,400 °C (2,550 °F) ในการผลิตไฮโดรเจนโดยแตกโมเลกุลมีเทนSOLHYCARB, EU funded project, ETHZ official page
 สูงถึง 2,500 °C (4,530 °F) ในการทดสอบวัสดุสำหรับสิ่งแวดล้อมที่มีสภาพรุนแรง เช่นสำหรับเตาปฏิกรณ์นิวเคลียร์ หรือยานอวกาศที่จะย้อนกลับเข้าสู่ชั้นบรรยากาศโลก 
 สูงถึง 3,500 °C (6,330 °F)  ในการผลิต nanomaterials ด้วยแสงอาทิตย์ โดยกระตุ้น sublimation และควบคุมการหล่อเย็น เช่น carbon nanotubeFlamant G., Luxembourg D., Robert J.F., Laplaze D., Optimizing fullerene synthesis in a 50 kW solar reactor, (2004) Solar Energy, 77 (1), pp. 73-80. หรือ zinc nanoparticlesT. Ait Ahcene, C. Monty, J. Kouam, A. Thorel, G. Petot-Ervas, A. Djemel, Preparation by solar physical vapor deposition (SPVD) and nanostructural study of pure and Bi doped ZnO nanopowders, Journal of the European Ceramic Society, Volume 27, Issue 12, 2007, Pages 3413-342
# สก็อตต์ สแตนฟอร์ด
สก็อตต์ สแตนฟอร์ด (Scott Stanford) เป็นผู้บรรยายมวยปล้ำอาชีพ, ผู้สัมภาษณ์ และผู้ดำเนินรายการของWWE
# ซินต์-เตรยเดิน
ซินต์-เตรยเดิน  หรือ แซ็ง-ทรง  เป็นเมืองและเทศบาลในมณฑลลิมเบิร์กของประเทศเบลเยียม มีประชากรประมาณ 39,000 คน อยู่ห่างจากฮัสเซิลต์ซึ่งเป็นเมืองหลวงจังหวัด 18 กิโลเมตร จากการควบรวมเขตย่อยในปี ค.ศ. 1971 และ ค.ศ. 1977 ทำให้ซินต์-เตรยเดินประกอบด้วยตัวซินต์-เตรยเดินเองและเขตย่อยทั้งหมด 14 เขต ได้แก่ อาลสต์, บรึสเตม, ดือรัส, แอ็งเงิลมันส์โฮเฟิน, เคอลินเดิน, คอร์เซม, โครต-แค็ลเมิน, ฮัลมาล, เกอร์กอม-ไบ-ซินต์-เตรยเดิน, ออร์ดิงเคน, รึงเกอเลิน, เฟล์ม, วิลเดอเริน และเซปเปอเริน กับหมู่บ้านกอร์เตินโบส

 ลำดับที่  เขตย่อย  ชื่อภาษาดัตช์  พื้นที่(กม²)  ประชากร(ค.ศ. 2011)I  ซินต์-เตรยเดิน  Sint-Truiden  37.47  22,954II  ฮัลมาล  Halmaal  1.75  368III  วิลเดอเริน  Wilderen  2.49  1,285IV  ดือรัส  Duras  2.89  436V  คอร์เซม  Gorsem  2.30  393VI  รึงเกอเลิน  Runkelen  1.86  419VII  เซปเปอเริน  Zepperen  11.17  3,463VIII  ออร์ดิงเคน  Ordingen  1.78  913IX  บรึสเตม  Brustem  9.00  2,591X  โครต-แค็ลเมิน  Groot-Gelmen  4.92  592XI  แอ็งเงิลมันส์โฮเฟิน  Engelmanshoven  3.65  421XII  เคอลินเดิน  Gelinden  7.98  1,435XIII  อาลสต์  Aalst  4.12  724XIV  เกอร์กอม-ไบ-ซินต์-เตรยเดิน  Kerkom-bij-Sint-Truiden  5.04  589XV  เฟล์ม  Velm  10.45  2,234

 ความสัมพันธ์ระหว่างประเทศ 
ซินต์-เตรยเดินเป็นเมืองคู่แฝดกับอีก 3 เมือง ดังนี้
  : ดูว์รัส
  : เวร์ต
  : นูเอบากิเนอา

 แหล่งข้อมูลอื่น 

 เว็บไซต์อย่างเป็นทางการของซินต์-เตรยเดิน
# อ่าวหมู
อ่าวหมู  เป็นเวิ้งน้ำในอ่าวกาโซเนส ทางชายฝั่งด้านทิศใต้ของประเทศคิวบา ก่อนหน้า ค.ศ. 1910 พื้นที่อ่าวอยู่ในจังหวัดซันตากลารา แล้วจึงเปลี่ยนไปเป็นจังหวัดลัสบียัสเมื่อถึงปี ค.ศ. 1961 แต่ในปี ค.ศ. 1976 พื้นที่ดังกล่าวถูกโอนให้ไปขึ้นกับจังหวัดมาตันซัส เมื่อจังหวัดดั้งเดิมทั้งหกของคิวบาถูกจัดระเบียบใหม่เป็นสิบสี่จังหวัดอย่างในปัจจุบัน

อ่าวนี้ตั้งอยู่ห่างจากกรุงอาบานา เมืองหลวงของประเทศ ไปทางตะวันออกเฉียงใต้ราว 150 กิโลเมตร ทางตะวันตกของอ่าวมีแนวปะการังที่พรุซาปาตาหลัก ซึ่งเป็นส่วนหนึ่งของคาบสมุทรซาปาตา ทางฝั่งตะวันออกเป็นชายหาดซึ่งติดต่อกับขอบของพื้นดินแข็งที่มีป่าชายเลนและพื้นที่กว้างใหญ่ของพรุทางเหนือและตะวันออก ปลายสุดด้านทิศเหนือของอ่าวนั้นเป็นแผ่นดินคิวบา

ปลายากีรอนและปลายาลาร์กาเป็นจุดยกพลขึ้นบกสำหรับกองกำลังคิวบาผลัดถิ่นติดอาวุธที่ยกมาทางทะเลในปฏิบัติการบุกครองอ่าวหมู ซึ่งเป็นความพยายามที่สำนักข่าวกรองกลางสนับสนุน เพื่อโค่นล้มรัฐบาลคิวบาใหม่ซึ่งมีฟีเดล กัสโตรเป็นนายกรัฐมนตรี เมื่อเดือนเมษายน ค.ศ. 1961
# โคโยตี (องค์กร)
โคโยตี (COYOTE) เป็นชื่อองค์กรเคลื่อนไหวเพื่อเรียกร้องสิทธิของผู้ประกอบอาชีพทางเพศองค์กรหนึ่ง มีวัตถุประสงค์เพื่อสร้างภาพลักษณ์ที่ดีขึ้นให้แก่หญิงนครโสเภณี ชายแมงดา และแม่เล้า ตลอดจนลบล้างมลทินที่สังคมมีต่ออาชีพในทางเพศ ก่อตั้งขึ้นในรัฐแคลิฟอร์เนียเมื่อ พ.ศ. 2516 โดยมาร์โก เซนต์ เจมส์ หญิงนครโสเภณีซึ่งผันตัวมาเป็นนักนิยมสิทธิสตรี ปัจจุบัน องค์กรโคโยตี้มีนางนอร์มา จีน อัลโมโดวาร์ (Norma Jean Almodovar) เป็นผู้อำนวยการ และมีสำนักงานสาขาที่นครซานฟรานซิสโก

ชื่อขององค์กรมาจากภาษาอังกฤษว่า "COYOTE" ซึ่งย่อมาจาก "Call Off Your Old Tired Ethics" แปลว่า "อย่าไปใส่ใจขนบธรรมเนียมเก่าแก่ล้าสมัยของคุณอีกเลย" มาร์โกได้คำนี้มาจากการที่ทอม รอบบินส์ นักเขียนนวนิยายชาวอเมริกันผู้หนึ่ง เรียกขานเธอว่า "แม่จิ้งจอกสาวนักล่อลวง" (coyote trickster) และได้ดัดแปลงเป็นคำย่อของดังกล่าวเพื่อให้เข้ากับวัตถุประสงค์ขององค์กรตามลำดับ

นางมาร์โกนั้นมีความเห็นว่า อาชีพทางเพศควรมีความเท่าเทียมเสมอกับอาชีพอื่น ๆ โดยเคยเขียนบทความตอนหนึ่งใน พ.ศ. 2516 ว่า "ไม่ควรจะมีความแตกต่างอย่างมากมายระหว่างการได้รับสินจ้างสำหรับการให้บริการทางเพศชั่วโมงหนึ่ง การรับจ้างพิมพ์ดีดชั่วโมงหนึ่ง หรือการแสดงบนเวทีชั่วโมงหนึ่ง"

องค์กรโคโยตีให้บริการคำแนะนำอย่างมืออาชีพและการฝึกหัดสำหรับการบริการสังคมและองค์กรที่บังคับใช้กฎหมายเกี่ยวกับผู้ประกอบอาชีพทางเพศ สมาชิกขององค์กรยังได้รับการเรียกตัวเป็นพยานผู้เชี่ยวชาญในศาลหลายต่อหลายครั้งอีกด้วย นอกจากนี้ องค์กรโคโยตียังดำเนินงานเกี่ยวกับการให้ความรู้ในด้านการประกอบอาชีพทางเพศ การร่วมประเวณีอย่างปลอดภัย โรคเอดส์ และโรคส่งผ่านทางเพศสัมพันธ์ แก่สาธารณชนทั่วไป ผู้ประกอบอาชีพทางเพศ และลูกค้าของผู้ประกอบอาชีพทางเพศ
# มาตราระหว่างประเทศว่าด้วยเหตุการณ์ทางนิวเคลียร์
มาตราระหว่างประเทศว่าด้วยเหตุการณ์ทางนิวเคลียร์  เริ่มใช้ในปี พ.ศ. 2533 โดยสำนักงานพลังงานปรมาณูระหว่างประเทศ (IAEA) เพื่อที่จะช่วยให้การติดต่อสื่อสารข้อมูลสำคัญด้านความปลอดภัยเป็นไปได้อย่างรวดเร็วในกรณีที่เกิดอุบัติเหตุนิวเคลียร์

มาตราดังกล่าวตั้งใจที่จะให้เป็นมาตราส่วนเชิงลอการิทึม คล้ายกับมาตราขนาดโมเมนต์ซึ่งใช้เพื่ออธิบายเปรียบเทียบขนาดความรุนแรงของแผ่นดินไหว แต่ละระดับที่เพิ่มขึ้นนั้นแสดงว่าอุบัติเหตุจะมีความรุนแรงมากขึ้นเป็นสิบเท่าของระดับที่น้อยกว่าหนึ่งระดับ เมื่อเปรียบเทียบกับแผ่นดินไหว ขณะที่ความรุนแรงของมันนั้นสามารถวัดค่าออกมาเป็นปริมาณได้ แต่ระดับของอุบัติภัยที่เกิดขึ้นจากน้ำมือมนุษย์นั้น อย่างเช่นอุบัติเหตุนิวเคลียร์ เป็นประเด็นที่จะต้องใช้การตีความมากกว่า และเนื่องจากความยากของการตีความ ระดับ INES ของอุบัติเหตุนั้นจึงถูกตีค่าออกมาหลังจากเกิดเหตุการณ์ขึ้น ดังนั้น มาตราดังกล่าวจึงมีความสามารุที่จำกัดมากในการสนับสนุนการช่วยเหลือหลังเกิดเหตุการณ์
 
เนื่องจากมาตรา INES ไม่ได้รับการจัดโดยองค์กรกลาง อุบัติเหตุนิวเคลียร์ที่ได้รับความสนใจจากประชาชนบางครั้งจะถูกตีค่าโดยผู้ดำเนินงานของสถานที่ที่เกิดเหตุการณ์ โดยอดีตองค์การของประเทศ แต่ยังรวมถึงสถาบันทางวิทยาศาสตร์ องค์การระหว่างประเทศหรือผู้เชี่ยวชาญอื่นซึ่งอาจนำมาซึ่งความสับสนในความรุนแรงที่แท้จริง

เกณฑ์และตัวบ่งชี้หลายอย่างถูกนิยามให้สอดคล้องกับรายงานเหตุการณ์นิวเคลียร์โดยองค์การทางการที่แตกต่างกัน มาตรา INES ถูกแบ่งออกเป็นเจ็ดระดับ สามระดับเป็นระดับ "เหตุ" และอีกสี่ระดับเป็นระดับ "อุบัติเหตุ" นอกจากนี้ยังมีระดับ 0 อีกด้วย

      7 – อุบัติเหตุรุนแรงที่สุด
    6 – อุบัติเหตุรุนแรง
    5 – อุบัติเหตุที่มีผลกระทบเป็นวงกว้าง
    4 – อุบัติเหตุที่มีผลกระทบในท้องถิ่น
    3 – เหตุรุนแรง
    2 – เหตุ
    1 – เหตุผิดปกติ
    0 – ความคลาดเคลื่อน (ไม่มีนัยที่สำคัญ)
# โคโยตี้ (แก้ความกำกวม)
โคโยตี้ หรือ ไคโยตี้ อาจหมายถึง
 ไคโยตี หรือ โคโยตี (coyote) สัตว์เลี้ยงลูกด้วยนมประเภทหนึ่ง
 โคโยตี้ ผู้ให้ความบันเทิงในลักษณะการเต้นเชิงเย้ายวน โดยผู้เต้นมักจะเป็นผู้หญิง
 โคโยตี (องค์กร) (COYOTE) ชื่อองค์กรเคลื่อนไหวเพื่อเรียกร้องสิทธิของผู้ประกอบอาชีพทางเพศองค์กรหนึ่ง
# การเต้นโกโก
การเต้นโกโก  เป็นการเต้นที่ให้ความบันเทิงฝูงชนในดิสโก้เธค ไนต์คลับ ผับบาร์Mish, Frederic C., Editor in Chief Webster's Ninth New Collegiate Dictionary Springfield, Massachuetts, U.S.A.:1984--Merriam-Webster Page 525 การเต้นประเภทนี้ถือกำเนิดที่ร้านเปปเปอร์มินต์เลาจน์ ในนิวยอร์กซิตี เมื่อพนักงานหญิงหลายคนเริ่มเต้นทวิสต์บนโต๊ะอาหารภายในร้านVideo, The Twist (A film by Ron Mann) 1993 ต่อมาไนต์คลับทั่วไปเริ่มมีความคิดที่จ้างการเต้นประเภทนี้ในร้านของตนเพื่อเรียกลูกค้าเข้ามา

คำว่า "โกโก" (Go-Go) มาจากคำว่า "go-go-go" สำหรับคนที่มีพลังงานสูงhttp://www.alphadictionary.com/goodword/date/2010/07/12 และได้รับอิทธิพลจากภาษาฝรั่งเศสคำว่า อะโกโก (à gogo)Merriam-Webster: gogo ที่มาจากคำภาษาฝรั่งเศสเก่าคำว่า la gogue หมายถึง ความสุข ความสนุกLe Petit Robert: GOGO (À), 1440; de l'a. fr. gogue "réjouissance"
# สตริปเปอร์
นักระบำเปลื้องผ้า หรือ สตริปเปอร์  คือนักเต้นยั่วยวนมืออาชีพที่เต้นอยู่บนเวทีหรือบริเวณพื้นที่ที่จัดให้ในสถานเริงรมย์ ลานกิจกรรม หรือในสถานที่ส่วนตัว โดยผู้เต้นจะทำหน้าที่เย้าแหย่ผู้ชมเพื่อสร้างปฏิสัมพันธ์และได้รับเงินทิปเป็นค่าตอบแทน โดยในระหว่างเต้นสตริปเปอร์จะทำการเปลื้องผ้าออกทีละส่วนCatherine M. Roach, Stripping, sex, and popular culture 

สตริปเปอร์แบ่งเป็นสามประเภทหลักคือ 
 นู้ด หรือ แบบเปลือย — สำหรับผู้เต้นที่ท้ายสุดจะถอดเสื้อผ้าหมด
 ท็อปเลส หรือ แบบเปลือยท่อนบน — สำหรับผู้เต้นที่ท้ายสุดจะถอดเสื้อผ้าหมดเหลือเพียงกางเกงชั้นในตัวเดียว
 บิกินี หรือ แบบชุดชั้นใน — คือสตริปเปอร์ที่ถอดเสื้อผ้าออกหมดเว้นแต่ชุดชั้นใน โดยประเภทต่างๆ จะขึ้นอยู่กฎหมายในท้องที่และรูปแบบการให้บริการของสถานบริการนั้น

เสาสตริปเปอร์มักจะพบเห็นได้เป็นส่วนประกอบของเวที โดยผู้เต้นจะยึดเสาเป็นฐานและเต้นรอบเสารูดเสาไปมา ซึ่งในหลายครั้งจะเห็นมีการเล่นกึ่งกายกรรมกับเสาสตริปเปอร์นั้น นักเต้นส่วนใหญ่มักจะเป็นเพศหญิงแต่อย่างไรก็ตามสตริปเปอร์เพศชายยังสามารถพบเห็นได้ โดยเฉพาะในบาร์เกย์

ลักษณะเฉพาะของนักเต้นสตริปเปอร์ที่ต่างจากอาชีพอื่น อย่าง สาวอะโกโก้ หรือ โคโยตี้ คือ นักเต้นประเภทนี้จะทำการถอดเสื้อผ้าทีละชิ้น โดยก่อนขึ้นเวทีจะมีการใส่เสื้อผ้าไว้หลายชิ้นก่อนหน้า ซึ่งตรงกับชื่อคำว่า สตริป (strip) ที่แปลว่า "เปลื้อง" ในภาษาอังกฤษ
# ซังตูอังโตนีอูดีเชซูส
ซังตูอังโตนีอูดีเชซูส  เป็นเมืองในรัฐบาเยีย ประเทศบราซิล ตั้งอยู่ทางตะวันออกของประเทศ ทางตะวันตกของเมืองซัลวาดอร์ มีประชากร 86,876 คนและมีพื้นที่ 259.213 กม² มีความหนาแน่น 335.2/กม² (ค.ศ. 2006)
# ลีกภูมิภาค ภาคเหนือ ฤดูกาล 2554
ลีกภูมิภาค ภาคเหนือ ฤดูกาล 2554 เป็นการแข่งขันของฟุตบอลลีกภูมิภาค ดิวิชัน 2 ในส่วนของสโมสรที่อยู่ในภาคเหนือประจำปี 2554 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

 สโมสรที่เข้าร่วมการแข่งขัน 
 กำแพงเพชร
 ตาก
 พิษณุโลก
 สิงห์บุรี ลำพูน วอริเออร์
 นครสวรรค์
 เพชรบูรณ์
 สุโขทัย เชียงราย
 พะเยา
 แพร่ ยูไนเต็ด
 อุตรดิตถ์ น่าน
 พิจิตร
 ลำปาง
 อุทัยธานี ฟอเรสท์

 ตารางคะแนน 
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  พิษณุโลก  30  22  7  1  56  18  +38  73 2  ลำพูน วอริเออร์  30  20  5  5  59  28  +31  65 3  พิจิตร  30  18  8  4  47  27  +20  62 4  อุตรดิตถ์ หมอเส็ง  30  13  9  8  56  41  +15  48 5  นครสวรรค์  30  13  7  10  43  36  +7  46 6 สิงห์บุรี  30  14  4  12  46  46  0  46 7  อุทัยธานี ฟอเรสท์  30  10  13  7  50  39  +11  43 8  แพร่ ยูไนเต็ด  30  10  12  8  28  22  +6  42 9  ลำปาง  30  11  7  12  28  44  -16  40 10  กำแพงเพชร  30  10  8  12  40  41  -1  38 11  เชียงราย  30  10  7  13  35  44  -9  37 12  เพชรบูรณ์  30  9  7  14  43  52  -9  34 13  น่าน  30  7  5  18  31   46  -15  26 14  สุโขทัย  30  6  8  16  23  41  -18  26 15  ตาก  30  5  4  21  32  64  -32  19 16  พะเยา  30  3  7  20  17  45  -28  16
# เตออฟีลูโอโตนี
เตออฟีลูโอโตนี  เป็นเมืองตั้งอยู่ทางทิศตะวันออกเฉียงเหนือของรัฐมีนัชเจไรช์ ประเทศบราซิล มีประชากร 126,895 คน ในปี ค.ศ. 2007 และมีพื้นที่ 3,253.4 กม²
# โทรทัศน์ความละเอียดสูงมาก
โทรทัศน์ความละเอียดสูงมาก (EHDTV) เป็นโทรทัศน์ความละเอียดสูงที่มีความละเอียดสูงกว่า Full HD โดยมีความละเอียดที่ 2560×1440 หรือ 3686400 พิกเซล

 XHD Video 

XHD Video คือวิดีโอที่มีความละเอียด 1440p หรือ 2560×1440 ในปัจจุบัน ยูทูบได้เปิดให้อัปโหลดวิดีโอที่มีความละเอียดระดับ XHD ได้แล้ว แต่ยังไม่สามารถให้รับชมได้เนี่องจากจอคอมพิวเตอร์ส่วนใหญ่ยังไม่สามารถรับส่งสัญญาณขนาดนั้นได้ (DVI ที่ใช้กันในปัจจุบันสามารถส่งสัญญาณความละเอียดสูงสุดได้แค่ 1280×800 หรือระดับ HD Ready เท่านั้น) และจำเป็นต้องใช้อินเทอร์เน็ตความเร็วสูงในการรับชม (12 Mbps เป็นอย่างต่ำ)